En bølge af fup-sms'er og -emails udsendes i øjeblikket til danskerne, lyder advarslen fra både Nets, der står bag NemID, og flere af de største danske banker.

"Lige nu modtager mange danskere falske SMS'er om opdatering af NemID. TRYK IKKE PÅ LINKET. Slet beskeden i stedet."Så klar er en ny advarsel fra Nets, der står bag NemID.Beskeden er udsendt i dag, mandag, fra selskabet og er blot seneste eksempel på phishing-angreb, der forsøger at udnytte NemID's massive udbredelse i Danmark.Det er kun få uger siden, at Nets sidst måtte advare om en lignende strøm af falske beskeder på mail og sms - læs mere om det her Det er dog langt fra kun Nets med NemID, der i øjeblikket advarer om en ny bølge af fup-sms'er.I Danske Banks driftsstatus lyder beskeden i øjeblikket:"Falske mails og SMS. It-kriminelle har udsendt et ukendt antal e-mails og SMS, der foregiver at have noget med Danske Bank at gøre."Også hos Nordea må driftsstatus-siden i øjeblikket advare om en ny phisning-bølge:"Advarsel - pas på falske e-mails!" lyder budskabet til kunderne."Vi ser i disse dage en stor phishing-kampagne, hvor man bliver bedt om at oplyse bruger-ID, adgangskode og at sende et billede af NemID-kortet. Ingen med gode hensigter vil bede om at få sendt eller uploadet et billede af NemID-kortet. Slet derfor disse mails."